**Výročná správa Rady školy pri Gymnáziu Františka Švantnera za rok 2021**

Štatút Rady školy pri Gymnáziu Františka Švantnera v Novej Bani v článku 8, ktorý zahŕňa Povinnosti predsedu Rady školy (ďalej RŠ), ustanovuje v bode 7: Výročnú správu za predošlý rok predseda RŠ vypracuje a predkladá najneskôr do 31. marca nasledujúceho roka. Výročná správa je sprístupnená v sídle RŠ, aj na webovej stránke školy.

V kalendárnom roku 2021 sa RŠ prezenčne nezišla, 4-krát rokovala len dištančne. Bol to rok protipandemických opatrení a niekoľkých mesiacov dištančného vzdelávania a preto sa nekonalo ani jedno štandardné prezenčné zasadnutie.

**17. 2. 2021** predsedníčka RŠ dala členom na vedomie dokument *Kritériá prijímacieho konania do 1. ročníka gymnázia 7902J (štvorročný vzdelávací program) pre školský rok 2021/2022*, ktorý bol prerokovaný a schválený pedagogickou radou dňa 15. februára 2021.

**2. rokovanie** formou korešpondenčného hlasovania *per rollam* v dňoch 22. – 25. 03. 2021malo na programe posúdenie a vyjadrenie sa k nasledovným dokumentom: *Výročná správa Rady školy pri Gymnáziu Františka Švantnera za rok 2020, Správa o výsledkoch hospodárenia v Gymnáziu Františka Švantnera v Novej Bani za rok 2020, Návrh rozpočtu školy na rok 2021, Školský vzdelávací program Gymnázia Františka Švantnera v Novej Bani, Zápisnica zo zasadnutia komisie za záchranu siete gymnázií, konkrétne za záchranu GFŠ Nová Baňa.*

Hlasovanie *per rollam* bolo platné, keďže sa na ňom zúčastnila 2/3 väčšina členov RŠ. Predkladané návrhy boli prijaté, pretože sa o nich súhlasne vyjadrili všetci hlasujúci členovia RŠ.

**3. rokovanie** formou korešpondenčného hlasovania *per rollam* sa uskutočnilo v dňoch 7. – 10. 06. 2021. Jediným bodom programu bolo vyjadrenie k *Návrhu počtu žiakov pre prijímacie konanie do 1. ročníka štvorročného štúdia študijného odboru 7902 J gymnázium v školskom roku 2022/2023.*

Hlasovanie *per rollam* je platné, keďže sa na ňom zúčastnila 2/3 väčšina členov RŠ. Predložený návrh 30 žiakov bol prijatý, pretože sa o ňom súhlasne vyjadrili všetci hlasujúci členovia RŠ.

4. rokovanie bolo pôvodne plánované prezenčne, ale keďže 6 členom viac vyhovovalo rokovanie formou *per rollam* alebo sa nemohli zúčastniť prezenčného zasadnutia z rôznych dôvodov a RŠ by tak nebola uznášaniaschopná, rokovali sme opäť korešpondenčne v dňoch 11. – 14. 10. 2021. RŠ vzala na vedomie *Správu o výchovno-vzdelávacej činnosti školy, jej výsledkoch a podmienkach školy za školský rok 2020/2021.*

Hlasovanie *per rollam* bolo platné, keďže sa na ňom zúčastnila 2/3 väčšina členov RŠ. Predkladaný dokument bol prijatý, pretože sa o ňom súhlasne vyjadrili všetci hlasujúci členovia RŠ.

E-mailová korešpondencia týkajúca sa každého hlasovania *per rollam* je zaznamenaná a je k dispozícii k nahliadnutiu u predsedníčky RŠ na vyžiadanie.

Spracovala: Mgr. Andrea Budinská, predsedníčka RŠ, 19. 3. 2022